கேள்வி: எம். என். கோவிந்தன் நாயர் - அரசியல் வாழ்க்கை பற்றி விளக்கவும்.
பதில்: படிமம்:MN_Govindan_Nair_Statue_Pattom_2021_April.jpg பட்டோம் பகுதியில் அமைக்கப்பட்டுள்ள நாயரின் சிலை]] எம். என். அந்த பகுதியில் நடைபெற்ற சாதி எதிர்ப்பு போராட்டங்களில் தன்னை ஈடுபடுத்திக் கொண்டு தனது பொது வாழ்க்கையைத் தொடங்கினார். தனது ஆரம்ப நாட்களில் நாயர் சமூகச் சங்கத்துடனும் தொடர்பிலிருந்தார். எம். என். கோவிந்தன் நாயர், சேவா கிராமம் சென்று ஜவகர்லால் நேரு உட்பட பல தேசியத் தலைவர்களைச் சந்தித்து தனது அரசியல் வாழ்க்கையில் ஊக்கத்தை பெற்றார். கேரளாவில் பொதுவுடமை இயக்கத்தில் சேர்ந்த இவர் பின்னர் இந்தியப் பொதுவுடைமைக் கட்சியின் முன்னணி தலைவர்களில் ஒருவராக இருந்தார். இந்தியப் பொதுவுடமைக் கட்சியின் பொதுச் செயலாளராக இருந்த நாயர், இவரது பணிக்காலத்தின் கீழ் கேரளம் 1957இல் நடைபெற்ற பொதுத் தேர்தலில் கட்சி ஆட்சிக்கு வந்தது. ஏலங்குளம் மனக்கல் சங்கரன் நம்பூதிரிப்பாடு முதல் முதல்வரானார். 1964இல் கட்சி பிரிந்தபோது கோவிந்தன் நாயர் இந்தியப் பொதுவுடமைக் கட்சியிலேயே இருந்தார். நாடாளுமன்ற உறுப்பினராக இருந்த இவர் கேரளாவின் அமைச்சராகவும் பணியாற்றினார். 1967ஆம் ஆண்டு பொதுத் தேர்தலில் புனலூர் தொகுதியிலிருந்து கேரள சட்டமன்றம் தேர்ந்தெடுக்கப்பட்ட இவர், 1971ஆம் ஆண்டு பொதுத்தேர்வில் சடையமங்கலம் சட்டமன்றத் தொகுதி தொகுதியிலிருந்து மீண்டும் சட்டப்பேரவைக்குத் தேர்ந்தெடுக்கப்பட்டார். 1970 அக்டோபர் 4 முதல் 1977 மார்ச் 25 வரை செ. அச்சுத மேனன் அரசாங்கத்தில் நான்காவது கேரள சட்டபேரவையில் விவசாயம், போக்குவரத்து, மின்சாரம் மற்றும் வீட்டுவசதி போன்ற துறைகளுக்கு பொறுப்பு வகித்தார்.